google/wiki40b huggingface dataset:
Anders Borg

Familiebakgrunn og yrkeskarrière

Han ble født i bydelen Skarpnäck i Stockholm, men vokste opp i Lindö, en forstad til Norrköping. Etter gymnaset studerte han blant annet filosofi, økonomisk historie og statsvitenskap ved Uppsala universitet 1988–1991. Ved siden av studiene var han ordfører i studentparlamentet i 1989 og leder i den konservative Föreningen Heimdal 1989–1990, en studentforening ved samme universitet. Han studerte senere nasjonaløkonomi ved Stockholms universitet 1995–1997, men Borg har ikke tatt noen akademisk grad.
Borg var analytiker i Transferator Alfred Berg AB 1995–1998, sjeføkonom i ABN AMRO Bank i Stockholm 1998–1999, avdelingssjef for økonomisk analyse i Skandinaviska Enskilda Banken AB 1999–2001 og pengepolitisk rådgiver for styret i Sveriges Riksbank 2001–2002. Han har også vært medlem av Expertgruppen för studier i offentlig ekonomi (ESO) og styremedlem i Arbetsmarknadsstyrelsen. Borg har skrevet en rekke tidsskriftsartikler, blant annet om finanspolitikk og budsjettprosesser i Ekonomisk Debatt og om statlige inngrep og stabiliseringspolitikk i Penning- & valutapolitik. Tidlig i 1990-årene utgav han to debattskrifter om økonomisk politikk.

Politisk arbeid

Som gymnasiast meldte Borg seg inn i Moderata ungdomsförbundet, der han var nestleder 1990–1991. I studietiden var han dessuten viseformann i Fria Moderata Studentförbundet og lederskribent i Svenska Dagbladet 1990–1991. Etter den borgerlige valgseieren i 1991 ble han innhentet til statsrådsberedningen, med ansvar for å samordne kommunal-, sosial-, kultur- og utdannelsessaker. I perioden 1993–1994 fungerte han blant annet som taleskriver for statsminister Carl Bildt.
I 2003 ble Borg innhentet av Bo Lundgren som rådgiver i økonomiske spørsmål for Moderaternas partiledelse, og tilhørte kretsen rundt den nyvalgte partilederen Fredrik Reinfeldt. Etter den borgerlige valgseieren i 2006 ble Borg utnevnt til finansminister i Reinfeldts regjering.
Norgesmesterskapet i alpint 2002

Norgesmesterskapet i alpint 2002 var det norske mesterskapet i alpin skiidrett. Mesterskapet ble arrangert fra 14. til 19. mars på Kvitfjell og Hafjell.
Norvegia Sacra

Norvegia Sacra er en skriftserie med tekster som angår norsk kirkehistorie. Serien var opprinnelig en årbok og en skriftserie «til Kunnskap om den Norske Kirke i Fortid og Samtid», utgitt på initiativ av Den norske kirke og under redaksjon av kirkehistorikeren Oluf Kolsrud.
Norvegia Sacra besto først av en årbok og av en skriftserie, Bibliotheca Norvegiæ Sacræ. Den første årboken utkom i 1921. Det første bindet med «skrifter» utkom i 1923. Etter 1950 ble årboken og skriftserien slått sammen i én serie, som utkom med ujevne mellomrom.
Bårdar Swing Club

Bårdar Swing Club er en swingklubb som fokuserer på swingformene Lindy Hop, Balboa og Boogie Woogie samt Autentisk Jazz, Blues og Collegiate Shag. Klubben  holder til i Oslo og leier lokaler hos Bårdar Danseinstitutt ved rådhuset i Oslo sentrum.
Bårdar Swing Club (BSC) ble stiftet høsten 2002 som en sammenslåing av klubbene The Swingouts og Bårdar Boogie Club (BBC) med røttervtilbake til 1994. Bårdar Swing Club er organisert som en ideell organisasjon med formål å fremme swingdans.
RCA Spectra 70

RCA Spectra 70 var en stormaskin som ble brukt til administrativ databehandling. Datamaskinene ble produsert av Radio Corporation of America og lansert i april 1965. RCA Spectra 70 var kompatibel med  IBM System/360.
Ensliges Landsforbunds Boligbyggelag

Ensliges Landsforbunds Boligbyggelag er et boligbyggelag i Oslo som ble startet 19. januar 1984.
Boligbyggelaget har vel 850 medlemmer og forvalter 567 boliger i 9 borettslag i Oslo og Bærum.
Ensliges Landsforbunds Boligbyggelag er en del av Norske Boligbyggelags Landsforbund (NBBL).
Sinistra storica

La sinistra storica (det historiske venstre) var en politisk gruppering i Italias parlament, hovedsakelig aktiv i løpet av andre halvdel av 1800-tallet. Det dreide seg ikke om et parti, men en gruppe parlamentsmedlemmer som samlet seg om et program. Gruppen fikk sitt navn ved medlemmene satt på venstre side av parlamentet, som i 1861 befant seg i Torino. Den konkurrerende gruppen la destra storica, satt på parlamentets høyre side.
Det var ingen store politiske forskjeller mellom la sinistra storica og la destra storica. Begge grupperinger var enige om å fullføre Risorgimento, Italias samling. La sinistra storica representerte småborgerskapet, de intellektuelle og utøverne av profesjonene (leger, akademikere, jurister), mens la destra tjente det store borgerskapets og aristokratenes interesser. La sinistra storica ønsket utvidelse av stemmeretten og en aktiv utenrikspolitikk for å vinne Roma og Veneto.
La sinistra storica overtok som støtte for regjeringsmakten i Italia i 1876.
Batteri (album)

Batteri er et musikkalbum med bandet Batteri, utgitt i 2010 på Music Business Norway. Producer – Jostein Ansnes produserte albumet, mens Magnus Børmark var med-produsent. Albumet ble mastered av Morten Stendahl. Batteri var bandets debutalbum.
Våler kirke (Hedmark)

Bygningen

Bygget har to tårn der det høyeste omfatter selve kirkerommet. Bygget er kledd i treverk, furu utvendig og lys bjørk innvendig. Vinduer i vegger og tak slipper inn mye lys. Taket på tårnet består av et glassfelt på 14 m². Bygget har en bærende konstruksjon av stål. Grunnflaten er på omkring 800 m². Totalkostnaden var på omkring 61 millioner kroner.
Skyting under samveldelekene 1990

Skyting under de britiske samveldeleker 1990. Skyting var en av flere sporter under de fjortende samveldelekene som ble arrangert i Auckland på New Zealand i perioden 24. januar til 3. februar 1990. Det var sjette gangen som skyting var med på programmet i Samveldelekene. I lekene i 1990 ble det konkurrert i atten skyteøvelser. Australia ble beste nasjon med seks gullmedaljer foran Canada med fire.
Elgesem

Elgesem er en grunnkrets beliggende på Haukerød i Sandefjord i Vestfold. Området ligger langs raet som strekker seg gjennom Vestfold.
Her finnes et gravfelt som er et av Sandefjords mest fremtredende fornminner. Funn i gravfeltet viser at det har vært bosetninger fra minst år 500 f.Kr. her. Gravfeltet slik det fremstår i dag, består av 8 gravhauger og en 45 meter lang skipsformet steinsetting.
Gravfeltet ble arkeologisk utgravd av Nicolay Nicolaysen i 1870, og fredet samme år.
Man tror at feltet opprinnelig har inneholdt mellom 20 og 30 gravhauger. I tillegg er det også funnet en mengde umerkede graver i området. Mange av disse er forsvunnet som en følge av bebyggelse, dyrking og veibygging. Gravene som er undersøkt har avdekket funn fra ca. år 500 f.Kr. til ca. år 1000 e.Kr, altså fra jernalderen.
Blant tingene som ble funnet, var en runestein med inskripsjonen «alu» som kan bety øl. Dette er det hyppigst forekommende ordet på runesteiner, og meningen bak er antakelig den rollen øl spilte i ulike ritualer i fortiden, for eksempel gravøl og barsel («barns-øl»). Runesteinen i granitt er 172 cm høy, 90 cm bred og ca. 18 cm tykk. Den er datert til første halvdel av 400-tallet e.Kr. Steinen befinner seg nå i Vikingskipshuset på Bygdøy.
Steinsettingen er 40 meter lang og 7 meter bred, og består av 21 steiner av opprinnelig 38. Steinene i stevnene er 1,85 meter og 2,5 meter høye.
Gunnar Halle (offiser)

Utdannelse og sivilt virke

Halle ble student i 1925 og tok fra 1926 til 1927 Hærens Flyveskole. Han studerte deretter fra 1928 ved maskinlinjen ved Norges tekniske høgskole i Trondheim, der han gikk ut i 1932. Halle arbeidet fra 1934 som ingeniør ved Arendal Smelteverk. Gunnar Halle var bror av Frode Halle.

Andre verdenskrig

Etter Tysklands angrep på Norge i april 1940, mot slutten av kampene i Sør-Norge, var Halle med i en gruppe flygere ledet av Bjarne Øen som forlot Norge om bord på MK «Sjøgutten» som gikk ut fra Herøy (Møre og Romsdal) den 6. mai til Storbritannia  der han og fire andre nordmenn en stund gjennomgikk trening med en treningsskvadron i Royal Air Force med tanke på å bli satt inn i kampene i Nord-Norge. Men da kampene der opphørte, ble nordmennene trukket fra opplæringen. Halle var i den første puljen som ble sendt til Little Norway i Canada. Der var han som ingeniør med på utbyggingen av leiren. Han var også instruktør, både i Toronto og ved den videregående opplæringen ved RCAF-basen i Moose Jaw.
Etter en tid i RAF Ferry Command, der han fraktet fly over Atlanteren, kom han i oktober 1942 til 76 Squadron, en Halifax-skvadron i RAFs Bomber Command. Der fløy han 30 tokt, det vanlige antall i en tjenesteperiode i en bombeflyskvadron. Samtlige av disse toktene så nær som ett fløy han med Krigskors-mottaker Hallvard Vikholt som navigatør.
I hvileperioden som fulgte en avtjent tjenesteperiode, eller «tour of operations», kunne man bli plassert i stabsarbeid. Halle ble tilknyttet Forsvarets Overkommandos fjerde kontor, kjent som FO IV. Der hadde Halle kommet i kontakt med arbeidet til Kompani Linge. Så da tiden var inne for en ny tour, søkte Halle seg til 161 (Special Duty) Squadron. Også der fløy han Halifax, men i stedet for bomber ble det sluppet agenter og utstyr til motstandsarbeidet i blant annet Frankrike og Norge. I 161 Squadron ble han Flight Commander for B-Flight.
I statsråd 25. august 1944 ble major Halle tildelt Krigskorset med sverd for sin innsats som Flight Commander i 151. Bomber Squadron. Halle hadde da 55 flygninger over fiendtlig område bak seg. Han ble overrakt Krigskorset etter freden, i en seremoni på Slottet i september 1945 da kong Haakon dekorerte en rekke personer for deres krigsinnsats.

Etter krigen

Etter krigen var Halle fra 1946 til 1947 luftfartsinspektør i Luftfartsdirektoratet. Han gikk deretter tilbake til Luftforsvaret og gjorde stabstjeneste inntil han i 1952 ble flyattaché ved Norges ambassade i Storbritannia.  Halle vendte i 1954 tilbake til Norge og ble sjef for Horten Flyfabrikk, der han var til 1958. Han gjennomførte i 1955 kurs i administrasjon og ledelse ved Norges Handelshøyskole og tok fra 1957 til 1958 NATO Defence College i Paris.
I 1958 ble han utnevnt til oberst, da han en tid var midlertidig generalinspektør for Flyvåpenet.   Fra 1962 til 1965 var han leder for den sivile flyhavarikommisjonen. Halle var fra 1965 til 1972 sjef ved Rygge flystasjon. Han gikk av med pensjon i 1972.
Kolsås leir

Kolsås leir ligger i Rødskiferveien i Bærum kommune. Akershus kommandantskap, FLO/IKT, samt deler av Nasjonal sikkerhetsmyndighet og Cyberforsvaret holder til i leieren. Kolsås har et av de største idrettsanleggene som finnes i en norsk militærleir.

Historie

Den første byggingen på Kolsås leir startet i 1950-årene. Den ble i 1954 tatt i bruk av NATOs nordkommando, Allied Forces Northern Europe, som før dette hadde hatt tilholdssted ved Voksenkollen Hospits siden 1951. Nordkommandoen flyttet i 1994 sine fasiliteter til Jåttå utenfor Stavanger, og Akershus kommandantskap tok da over leiren. Forsvarets tele- og datatjeneste (FTD) flyttet til leiren i 2000. I 1994 åpnet ny kantine og velferdsbygg.
The King and I

The King and I er en musikal skapt av Richard Rodgers og Oscar Hammerstein II. Stykket er basert på romanen Anna and the King of Siam (1944) av Margaret Landon, som igjen er basert på memoarene til Anna Leonowens. Leonowens ble guvernante for barna til kong Mongkut av Siam tidlig på 1860-tallet. Historien tar for seg opplevelsene til den britiske skolelæreren, som er leid inn av kongen for å være med på å modernisere landet. Forholdet mellom kongen og Anna er preget av konflikt gjennom store deler av stykket, da de begge føler en kjærlighet de ikke klarer å uttrykke. Musikalen hadde premiere 29. mars 1951 på Broadwayteatret St. James Theatre.
Musikalen ble en umiddelbar suksess i USA der den opprinnelige forestillingen gikk over tre år, og med 1 246 spilte forestillinger. Den vant Tony-prisen for beste musikal i 1952. Musikalen ble også filmatisert i 1956.
The King and I hadde norsk premiere på Det norske teatret i 1966 i Hartvig Kirans oversettelse, og med Egil Monn-Iversens musikkarrangementer. Sølvi Wang spilte hovedrollen som Anna Leonowens og Rikki Septimus spilte kong Mongkut av Siam. Ingebjørg Sem spilte Lady Thiang. En rekke unge skuespillere debuterte i dette teaterstykket innkludert Tone Ringen (Tupim), Svein Tindberg (Prins), Eivind Rabben (Prins) og Anne-Marie Giørtz (Prinsesse). Musikalen var en suksess for Det norske teateret med over 35 000 publikummere.
Theodor Kjerulf

Slekt

Theodor Kjerulf var sønn av ekspedisjonssekretær Peder Kjerulf og bror av komponisten Halfdan Kjerulf. Han giftet seg med Marie Agnes Christiane Anker, datter av Erik Theodor Christian Bernhard Anker og Betzy Sneedorff.

Biografi

Kjerulf fikk sin utdanning ved Det Kongelige Frederiks Universitet, der han senere ble tilsatt som professor (1866), samt i Heidelberg under professor Bunsen. I 1855 publiserte han sin avhandling Das Christiania Silurbecken, chemisch-geognostisch untersucht. Året etter, i 1856, tok han initiativ til Norges geologiske undersøkelse, og ble direktør for denne i 1858.
Som student var han i 1849 teatersjef på Studentteatret ved Det Norske Studentersamfund.
Som geolog var han empiriker, og stilte seg kritisk til kjente teorier som manglet empirisk fundament, slik som arvelighetslæren og Darwin, som Kjerulf kommenterte og kritiserte via korrespondanse med denne. Kjerulf viste i 1854 at Oslofeltets granitter dannet ved krystallisasjon av smeltet magma og vant H.K.H. Kronprinsens gullmedalje året etter for avhandlingen «Om Dannelsesmaaden af de uskiktede Bergarter i Kristiania Overgangsformation». Han var også den første til å fremsette teorien om isavsmelting i Oslofeltet og dermed dannelsen av israndavsetninger.
Han veiledet blant annet Waldemar Christopher Brøgger og Hans Reusch.  Av utgivelser kan nevnes et verk som oppsummerer et av hans viktigste arbeidsområder, geologien i det sydlige Norge; Udsigt over det sydlige Norges geologi. Kjerulf har fått isbreen Kjerulf på Sør-Georgia oppnevnt etter seg, og han ble også avbildet på et norsk frimerke (1974). Hans undersøkelser resulterte i ca. 25 geologiske rektangelkart som ble utgitt i perioden 1870-1890.
Hans diktergjerning er mindre kjent, men han gjennomførte blant annet en reise i norske bygder, og traff Myllarguten (1847). Kjerulf var på vei over Haukeli og oppsøkte Myllarguten fordi han var nysgjerrig på ham. Skildringen han gir, er preget av større forståelse for folkemusikken enn det som var vanlig i samtiden:
"Men der var baade Luur og Lok og en heel Buskap med klingende Bjælder oppe i hans Spil. Snart var det lutter Løb og Triller, Tonerne haglede saa tæt paa hinanden, at Øret neppe kunde følge dem, snart faldt han ligesom hen og aandede sig bort i Klage."
Han er ellers enig med Ole Bull i hans bedømmelse av Myllarguten.
Han utga noen samlinger av sine dikt, og oppnådde internasjonal leserkrets.
DLA Piper

DLA Piper International LLP er et internasjonalt advokatfirma med hovedkontor i London. DLA Piper har ca. 4 200 advokater fordelt på 108 kontorer i 30 land i Europa, Afrika, Asia, Amerika og Midtøsten. Selskapet ble etablert i 2005 en fusjon mellom San Diego-firmaet Gray Cary Ware & Freidenrich LLP, britiske DLA LLP (tidligere Dibb Lupton Alsop 1996-2000) og Piper Rudnick LLP. Firmaet er også representert med kontor i Norge med i overkant av 70 advokater og totalt 90 ansatte.
DLA Piper leverer forretningsjuridiske tjenester til nasjonale og internasjonale selskaper, organisasjoner og offentlig forvaltning.
Gjennom at det danske advokatfirmaet LETT i mars 2017 ble en del av DLA Piper, ble DLA Piper det største advokatfirmaet i Norden med mer enn 370 advokater, og det eneste advokatfirmaet som har kontorer i Danmark, Finland, Norge og Sverige (DLA Piper har ikke kontorer på Island).
Wernerius

Utseende

Protonarthrini er middelsstore trebukker, mønstret i brunt, svart og hvitt. Antennene er lengre enn kroppen. Pronotum er nærmest tønneformet uten pigger på sidene, litt bredere enn langt. Dekkvingene har nokså avrundede "skuldre".

Levevis

Som de fleste andre trebukker borer larvene i ved.

Utbredelse

Arten er beskrevet fra Tanzania.
The Teddybears

The Teddybears er et norsk rock'n'roll-band etablert i 1980. Oppløst i 2016.
Roing under Sommer-OL 2012 – Singlesculler kvinner

Heat

De tre første i hvert heat kvalifiserer seg til kvartfinalene, de resterende ror oppsamlingsheat.

Oppsamlingsheat

De to første i hvert heat kvalifiserte seg til kvartfinalene.

Kvartfinaler

De tre første båtene i hver kvartfinale kvalifiserte seg til semifinalene.
Sea Patrol

Skip

I den første sesongen brukte produsentene tre patruljebåter, utseendemessig var to av båtene helt like. HMAS «Hammersley» (PTF 202) & (PTF 205). HMAS  «Hammersley»  (PTF 202) ble brukt til å filme i Sydney, og er den båten som vises mest, i tillegg er det denne båten som vises på introen i den første sesongen. Produsentene ville seere til å tro at de kun brukte en patruljebåt under innspillingen mens de i realiteten brukte to. PTF 205 ble opprinnelig brukt som utstyrsskip hvor skuespillerne hvilte mens de ventet med å bli filmet ombord på PTF 202. Noen av scenene under dekk er filmet fra PTF 205, ettersom det krevde mindre flyting av utstyr, og fordi inventaret på begge båtene var så å si helt likt. All filming som ble gjort på dekk ble filmet på PTF 202 slik at seerne ikke skulle få mistanke om at det ble brukt to båter under innspillingen. I episode 9 ble imidlertid HMAS «Hammersley» (PTF 205) omdøpt til HMAS «Kingston» fordi episoden inneholdt momenter hvor det trengtes to patruljebåter.
En annen patruljebåt (HMAS «Ipswich») ble brukt i seks uker mens det ble filmet ved Dunk Island i Queensland. I serien er denne øya gitt navnet Bright Island i sesong 1. Da den første sesongen ble filmet, ble det spådd at senere sesonger ville bli filmet fra en nyere patruljebåt. I sesong 2 og det nye skipet blir innvilget, med navnet HMAS «Hammersley» med nummer 82. Det er dette skipet som blir brukt i de påfølgende sesongene.

Sesong 2: 2008

Sea Patrol (season 2)
Ruslan Abışov

Landslaget

5. september 2009 fikk han sin første landskamp for Aserbajdsjan mot Finland. 18. november 2009 scoret han sitt første landslagsmål for Aserbajdsjan mot Tsjekkia.
Ringerike sykehus

Ringerike sykehus er et sykehus som omfatter sykehustjenester for øvre Buskerud med hovedvirksomhet rundt Hønefoss. Sykehuset tilhører helseforetaket Vestre Viken HF i region Helse Sør-Øst, og sørger for helsetjenester for et område med 75 000 innbyggere, samt at sykehuset sysselsetter 872 personer. Dette området gjelder, i tillegg til Ringerike- og Holedistriktene, kommunene Jevnaker og Sør-Aurdal, samt deler av Hallingdal og Valdres. I tillegg til sykehuset ved Hønefoss, har helseforetaket underavdelingen Hallingdal sjukestugu ved Ål i Hallingdal. Ringerike sykehus HF tilbyr behandlingstilbud innenfor somatikk og psykiatri, og gav i 2005 behandling til ca. 11 200 pasienter innenfor kirurgi, indremedisin, psykiatri, fødsel og gynekologi og barnesykdommer. Samme år ble det utført 62 300 polikliniske konsultasjoner.
Nemophora

Utseende

Små til middelsstore (vingespenn 11 – 24 mm for de artene som forekommer i Norden), slanke møll. Antennene er trådformede, hos hannene dobbelt til fire ganger så lange som forvingen, hos hunnene gjerne litt lengre enn forvingen, den indre delen kledt med oppstående skjell. Kroppen og forvingen er mer eller mindre metall-glinsende. Hos mange arter er forvingen noe gulaktig, med et gult tverrbånd som er kantet med blått eller fiolett og mørke lengdestreker, hos andre er vingen mer eller mindre ensfarget metallisk. Bakvingen er tynt skjellkledt og har et blått eller fiolett metallisk skinn.

Levevis

Larvene lever på ulike bukser, trær og urter, men holder seg mest nede på bakken der den spiser nedfalne blader eller barnåler. De voksne sommerfuglene flyr om dagen i solskinn, helst rundt midtsommer eller litt senere.
Jevnaker Motorklubb

Jevnaker motorklubb, er en motorklubb med bane på Jevnaker, ikke langt fra grensa til Ringerike. Motorklubben har motorsportsgrener som MX (motocross), ATV (firhjulinger) og enduro. Motorklubben har 2 store baner som brukes av henholdsvis MX og ATV, og en liten bane for mindre sykler. Det er også en enduro løype som kan kjøres uavhengig av de andre banene.
Rettersted

Et rettersted er en plass hvor man utfører henrettelser. Tradisjonelt har man hatt to typer rettersteder: Permanente, som brukes over mange år, og midlertidige som brukes ved ett eller noen få tilfeller, som retterstedet på Refsnes i Rissa. De midlertidige ble tidligere ofte valgt fordi de hadde en tilknytning til forbrytelsen; dette kan fortsatt skje ved henrettelser i enkelte land. De kunne også bli brukt av praktiske hensyn, noe som er spesielt vanlig ved henrettelser under krigstilstand.
Avhengig av hva slags henrettelsesmetoder som brukes kan retterstedet ha spesielle installasjoner, som et skafott eller en pæl som den dømte ble bundet til.
Frem til det 19. århundre var det vanlig i mange land å ha offentlige henrettelser, og mange rettersteder hadde tribuner for publikum. Etter hvert begynte man å utføre henrettelsene inne i fengsler i stedet, og retterstedene ble dermed enten på en gårdsplass i fengselet, eller i et spesialbygget rom.
På grunn av stedets spesielle historie har minnet om retterstedsfunksjonen i en del tilfeller blitt bevart i stedsnavn eller gatenavn. Et eksempel på dette er Galgeberg i Oslo.
Familiebarnehage

En familiebarnehage er en barnehage der driften foregår i små grupper i private hjem. 
Arbeidet med barna i en familiebarnehage utføres av en familiebarnehageassistent. Assistenten får veiledning og oppfølging av en barnehagelærer. Barnehagelæreren er også pedagogisk leder for barnehagen. En familiebarnehage består vanligvis av to eller flere hjem. Hver assistent kan ha ansvar for inntil fem barn, avhengig av barnas alder. 
Kommunen har ansvaret for godkjenning og tilsyn med familiebarnehagene. 
Familiebarnehagen finansieres ved foreldrebetaling og statlig driftstilskudd. (evt. kommunalt tilskudd)
En familiebarnehage kan være kommunal eller privat eiet.
TV 2 Sport Premium

Historikk

Kanalene ble lansert 11. juni 2010 i sammenheng med åpningskampen av VM i fotball 2010.
Vannrakett

En vannrakett er en rakett der indre overtrykk presser vann ut av en beholder og skaper skyvekraft. Den fungerer som alle andre raketter etter reaksjonsprinsippet. I praksis finnes både kaldtvanns- og varmtvanns/dampraketter. Mens de enkle selges som leketøy eller kan lages «på gutterommet», er damputgaven laget for seriøs forskning. For begges vedkommende gjelder at energien må medbringes i fysisk form og ikke som kjemisk, og som for kaldtvannsutgaven også må tilføres fysisk som trykkluft.

Kaldvannsrakett

Denne er i prinsippet en enkel beholder som fylles delvis med vann, og fylles videre med trykkluft. Når utløpsdysen åpnes, støtes vannet ut, og raketten stiger av reaksjonskraften. Siden effektiviteten er liten, har den kun anvendelse som leketøy eller som demonstrasjon og anskueliggjøring av reaksjonskraft.
Selveksperimentering kan foregå ved å bruke mineralvannsflasker, som skal tåle trykk inntil 42 bar for gjenbruksflasker «med fus». Forholdet mellom luft og vann er optimalt når 1 av 3 deler er vann. Halsen i flasken er ikke noen optimal dysekonstruksjon, så store høyder er ikke å vente.
Risikoen for å skade noen ved retur til bakken er minimal, mens skyvekraften og tyngden de første metrene etter start er sterk nok til å skade.

Varmtvannsrakett

Varmtvannsraketten eller damptrykkraketten er en vannrakett, som oftest med innebygd varmeelement, som støter fra seg overopphetet vann, som blir til damp ved passering av dysen. Konstruksjonen må tåle stort trykk og høye temperaturer, og dysen er konstruert etter vanlige prinsipper for optimal effekt.
Denne raketten ble utviklet som starthjelp og til eksperimentformål. Den er mer effektiv enn kaldtvannsutgaven ved at skyvekraften holder seg tilnærmet konstant hele tiden. Disse rakettene er vanligvis utstyrt med fallskjermretur, og kan normalt brukes flere ganger. Kjemisk drevne raketter er de beste m.h.t. ytelse, men er vesentlig dyrere i drift og vedlikehold.
Pseudoparmena

Levevis

Disse billene har larver som lever i død ved.

Utbredelse

Arten lever i Fujian-provinsen, Kina.
Electronic Sound

Sporliste

Hele albumet er komponert, innspilt og produsert av George Harrison.